Ol Provep
1Bel bilong king, long han bilong BIKPELA, em i olsem wanpela wara;
BIKPELA i stiaim em i kam long manmeri i bihainim Em.
2Olgeta wanwan pasin bilong man em i stret long ai bilong em yet,
tasol BIKPELA i save skelim bel bilong man.
3Long ai bilong BIKPELA, pasin bilong mekim pasin i rait olgeta na mekim pasin i stretpela olgeta
i winim pasin bilong mekim ofa.
4Ai i hambak na bel i apim em yet,
tupela i olsem lam bilong manmeri nogut,
na tupela em i sin.
5Ol plen bilong man i feitful long mekim wok bai kamapim planti samting,
tasol manmeri bilong hariap tumas, bai ol i sot tru.
6Mani i kamap long rot bilong giaman toktok,
em i olsem win na em i wanpela trep bilong i dai.
7Kros pait bilong ol man nogut bai karim ol i go,
long wanem, ol i tok, “nogat,” long bihainim pasin i stret na fea.
8Wokabaut bilong manmeri nogut em i kranki,
tasol pasin bilong stretpela manmeri em i klin na stret.
9Sindaun bilong man i stap long liklik kona bilong rup bilong haus
i winim sindaun bilong man i stap long bikpela haus na meri bilong em i kros kros olgeta taim.
10Spirit bilong man nogut em i hangre long pasin nogut;
neba bilong em i no inap lukim marimari bilong em.
11Taim ol i mekim save long man bilong tok bilas, orait man i no gat save bai kisim trupela save;
taim man i gat trupela save i kisim skul, orait em bai kisim save long planti samting.
12STRETPELA MAN i save lukim haus bilong ol man nogut
na Em bai pundaunim ol na ol bai bagarap.
13Man i pasim ia bilong em long krai krai bilong ol rabisman,
bihain em yet bai singaut, tasol singaut bilong em bai go nating.
14Wanpela presen long ples hait, i ken i slekim belhat,
na wanpela braibim long ples hait, i ken i slekim bikpela belhat.
15Taim pasin i stret na fea i kamap ol stretpela manmeri i amamas,
tasol ol man nogut i pret nogut tru.
16Man i lusim rot bilong gutpela tingting
em bai kamap long bung bilong ol man i dai pinis.
17Man i lavim gutpela sindaun tasol, em bai i stap rabisman;
man i lavim wain na wel bilong oliv, em i no inap i kamap maniman.
18Ol man nogut bai kisim ples bilong ol stretpela man na kisim hevi bilong ol,
na wankain olsem long ol man bilong giaman na ol gutpela man.
19Sindaun bilong man i stap long ples deset
i winim sindaun bilong man i stap wantaim meri bilong kros kros na bel hat olgeta taim.
20Long haus bilong man i gat trupela save planti gutpela samting na gutpela wel bilong oliv i stap,
tasol ful em i kaikaim na pinisim olgeta samting bilong em.
21Man i wok long kisim stretpela pasin na pasin bilong wanbel na helpim
bai lukim laip na stretpela pasin na ona.
22Man i gat trupela save bai kalap long banis bilong siti bilong ol strongpela man
na pundaunim strongpela samting ol i save trastim.
23Man i pasim maus na tang bilong em,
i pasim rot bilong trabel i ken i kam long em.
24“Man bilong tok bilas” em i nem bilong man i hambak na i apim em yet long bel bilong em;
em save wokabaut long bikpela hambak stret.
25Strongpela laik bilong lesman bai kilim em,
long wanem, han bilong em i les long mekim wok.
26Long olgeta aua na minet bilong de strongpela laik bilong em i sikrap,
tasol ol stretpela man ol i save givim helpim na ol i no slek long mekim olsem.
27Ofa bilong man nogut em i pipia nogut tru;
hamas moa ofa bilong em i pipia nogut tru taim em i kisim tingting nogut na em i karim ofa i kam.
28Man bilong mekim giaman witnis bai i lus olgeta,
tasol tok bilong man i save harim tok bai i stap.
29Man nogut em i save strongim fes na difenim em yet,
tasol gutpela man bai tingim na skelim pasin bilong em yet.
30I no gat wanpela save o wanpela klia tingting o wanpela stia tok
inap sanap na winim BIKPELA.
31Ol man ol i ken i redim hos bilong ol bilong mekim pait,
tasol win em bilong BIKPELA.
lmo_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn